Michael Ballack

Michael Ballack (lahir September 26, 1976) ialah seorang pemain bola sepak Jerman yang merupakan kapten pasukan kebangsaan Jerman terkini. Beliau dianggap salah satu pemain gelandang terhebat di generasi nya dan juga secara meluas dianggap salah seorang pemain Jerman paling genius pada era nya. 

 Biografi 
Dilahirkan di Görlitz, Jerman Timur, Ballack dikenali sebagai seorang pemain yang serba boleh dan sangat teratur, amat sesuai ketika menyerang, mahupun bertahan. Susuk badannya yang tinggi telah memberikannya kelebihan dalam perebutan bola di udara. Beliau menjadi sanjungan ramai ketika peranannya sebagai pemain tengah mewakili Bayer Leverkusen menunjukkan permainan yang berkesan apabila menyerang mahupun bertahan. Perpindahannya ke KBS Bayern Munich di bawah bimbingan Ottmar Hitzfeld dan Felix Magath telah memberikan Ballack peranan baru yang menyaksikannya lebih bertindak dalam peranan pertahanan, berbanding dengan serangan, dengan beliau tidak begitu kerap ke hadapan tetapi sebaliknya menumpukan usahanya pada perlindungan empat orang pemain di belakang serta mengagih-agihkan bola. Bagaimanapun, beliau kekal merupakan seorang pemain tengah petak ke petak kepada pasukan kebangsaan Jerman. 

Ballack berupaya bermain dengan kedua-dua kakinya, serta di udara. Ciri-ciri ini telah memberikannya anugerah pemain tahunan Jerman buat tiga kali, iaitu pada tahun 2002, 2003, dan 2005. Beliau kini telah menjadi salah satu ikon sukan Jerman yang utama.

Pada tahun 2004, Ballack dijadikan kapten untuk pasukan kebangsaan Jerman oleh Jürgen Klinsmann, jurulatih pasukan kebangsaan ketika itu. Joachim Löw, ketua jurulatih Jerman yang terkini, telah menunjukkan bahawa beliau akan mengekalkan Ballack sebagai kapten. Ballack telah memakai baju nombor 13 untuk setiap kelab yang pernah beliau main, termasuk juga pasukan kebangsaan Jerman. Beliau telah dimasukkan ke dalam FIFA 100.

Ballack dan pasangannya, Simone Lambe, mempunyai tiga orang anak, iaitu: Louis, (lahir pada 16 Ogos 2001), Emilio (19 September 2002) dan Jordi (17 Mac 2005). 

 Rujukan 

 Pautan luar 


Official site
Profile at Chelsea FC site
Profile at FC Bayern Munich site
Soccer Digest Article
"The Definition of Unperturbed" Article
"Balanced Ballack" Article

Kategori:Kelahiran 1976
Kategori:Pemain tengah (bola sepak)
Kategori:Pemain bola sepak Jerman
Kategori:Pemain Chemnitzer FC
Kategori:Pemain 1. FC Kaiserslautern
Kategori:Pemain Bayer 04 Leverkusen
Kategori:Pemain FC Bayern Munich
Kategori:Pemain Chelsea F.C.
Kategori:Pemain UEFA Euro 2004
Kategori:Pemain Piala Konfederasi FIFA 1999
Kategori:Pemain Piala Konfederasi FIFA 2005
Kategori:Pemain UEFA Euro 2008
Kategori:Pemain Piala Dunia FIFA 2006
Kategori:Pemain Piala Dunia FIFA 2002
Kategori:FIFA 100